O vegliota yera un dialecto dalmatico charrato en a isla crovata de Krk (en italián, Veglia) que desapareixió de tot o 1898 quan morió o suyo zaguer conoixedor patrimonial, dito Tuone Udaina. Tuone Udaina conoixeba o vegliota por haber-lis-ne sentito a los suyos pais, que manimenos no li'n transmitioron l'idioma dreitament, por o que no lo teneba como primera luenga. Este dialecto podió ser estudiato por o lingüista italián Matteo Bartoli qui entrevistó a Udaina. Manimenos tampoco se sabe o grau de fiabilidat d'a información, car Tuone Udaina no teneba o vegliota como a suya primera luenga y a més charraba con italians d'o dialecto veneto. Belunas d'as informacions podeban corresponder a caracters italians u venecians.